**VI. ShARTNOMA LOYIHASI**

**(NAMUNAVIY PUDRAT ShARTNOMASI)**

\_\_\_\_\_\_\_-sonli

Toshkent viloyati. "\_\_\_\_" avgust 2022 yil

Piskent tumani Obodonlashtirish boshqarmasi (keyingi o‘rinda “buyurtmachi”) nomidan Ustav asosida ish yurituvchi direktor S.M.Parmonov bir tomondan va \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(keyingi o‘rinlarda “pudratchi”) nomidan Ustav asosida ish yurituvchi direktor \_\_\_\_\_\_\_\_\_\_\_\_\_ ikkinchi tomondan, budjetdan tashqari mablag‘lari hisobidan Kultepa MFY Istiqlol ko‘chasini joriy ta’mirlash ishlarini bajarishga doir amaldagi O‘zbekiston Respublikasining 2021 yil 22 apreldagi “Davlat xaridlari to‘g‘risidagi”gi 684-sonli qonuniga asosan <https://xarid.uzex.uz>maxsus axborot portali orqali (Lot raqami № \_\_\_\_\_\_\_\_\_ e’lon qilingan va Piskent tumani Obodonlashtirish boshqarmasi xarid komissiyasining 2022 yil \_\_\_\_\_\_\_\_\_\_\_dagi \_\_\_-sonli bayonnomasiga asosan quyidagi shartnomani tuzdilar: mazkur pudrat shartnomasini tuzdilar:

I. TA’RIFLAR

1.1. Mazkur shartnomada quyidagi ta’riflar qo‘llaniladi:

ijro hujjatlari - naturada bajarilgan ishlar yoki ishlarni bajarish uchun mas’ul bo‘lgan shaxslar tomonidan ularga kiritilgan o‘zgarishlarning ishchi chizmalarga muvofiqligi to‘g‘risidagi yozuvlar bilan birgalikda ob’ekt joriy ta’mirlashga ishchi chizmalar turkumi, sertifikatlar va ishlarni bajarishda qo‘llanilgan materiallar sifatini tasdiqlovchi boshqa hujjatlar, berkitiladigan ishlar tasdiqlanganligi to‘g‘risidagi dalolatnomalar, qurilish-montaj ishlarini bajarilishini yuritish daftarlari hamda qurilish normalari va qoidalarida nazarda tutilgan boshqa hujjatlar;

qurilish maydoni - mazkur shartnoma (kontrakt) doirasida barcha ishlarni bajarish davrida dalolatnoma bo‘yicha buyurtmachi tomonidan pudratchiga ajratilgan yer uchastkasi. Ob’ektning qurilish maydoni chegarasi ajratib qo‘yiladi yoki bosh rejaga muvofiq belgilanadigan boshqa belgilar bilan belgilab qo‘yiladi;

berkitiladigan ishlar - sifati va aniqligini keyingi ishlar bajarilgandan keyin aniqlash mumkin bo‘lmagan keyinchalik bajariladigan ishlar va konstruksiyalar bilan berkitiladigan ishlar;

II. ShARTNOMA PREDMETI

2.1. Buyurtmachi tomonidan moliyalashtirilayotgan qurilish narxi tasdiqlangan manzilli dasturda ajratilgan mablag‘ bo‘yicha aniqlanadi.

2.2. Buyurtmachi shartnoma O‘zbekiston Respublikasi Moliya vazirligi huzuridagi Respublika G‘aznachiligida ro‘yxatdan o‘tgandan so‘ng 5 kun mobaynida shartnoma bahosining 30 foiz miqdorida avans to‘lovini amalga oshiradi.

III. ShARTNOMA BO‘YIChA IShLAR QIYMATI

3.1. Mazkur shartnoma bo‘yicha ob’ektda bajariladigan ishlar qiymati barcha ajratmalarni o‘z ichiga olgan holda amaldagi narxlarda shartnomaning umumiy qiymati QQS bilan \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) so‘mni tashkil etadi.

3.2. Ishlar qiymati uzil-kesil hisoblanadi va keyinchalik qayta ko‘rib chiqilishi mumkin emas, quyidagi hollar bundan mustasno:

- ob’ektning joriy ta’mirlash ishlari qiymatini ko‘paytirishga yengib bo‘lmaydigan kuch (fors-major) holatlari sabab bo‘lganda;

- ishlar hajmi buyurtmachi tomonidan o‘zgartirilganda;

3.3. Tegishli asoslar mavjud bo‘lganda, sanab o‘tilgan o‘zgarishlar buyurtmachi bilan pudratchi o‘rtasidagi shartnomaga qo‘shimcha kelishuv bilan rasmiylashtiriladi.

IV. PUDRATChINING MAJBURIYaTLARI

4.1. Mazkur shartnoma bo‘yicha pudratchi shartnomaning II bo‘limida nazarda tutilgan ishlarni bajarish uchun:

zarur hollarda ayrim ish turlarining bajarilishida smeta hujjatlarida belgilangan mashina-mexanizmlar o‘rniga, o‘rindosh mashina-mexanizmlardan foydalanilishi, belgilangan sifat va texnologik jarayonning buzilmasligini ko‘rsatuvchi sifat laboratoriyasi xulosasi asosida amalga oshirilishi mumkin;

-smeta hujjatlarida bajarilishi ko‘zda tutilgan ish hajmlari Pudratchi tomonidan to‘liq va sifatli qilib bajarilib, ayrim ish hajmlari va xarajatlar smeta hujjatlarida ko‘zda tutilgan mablag‘lardan amalda iqtisod qilinsa, ushbu mablag‘ni mazkur ob’ektning ayrim xarajatlari bo‘yicha ko‘rilishi mumkin bo‘lgan zararni va qo‘shimcha bajarilishi lozim bo‘lgan ish hajmlari xarajatlarini qoplash uchun ob’ektning umumiy qiymati doirasida asoslovchi hujjatlar asosida buyurtmachining ruxsati bilan yo‘naltirishi mumkin;

-ob’ektning ijro xujjatlarini rasmiylashtirish va buyurtmachiga topshirish, qurilish materiallarining muvofiqlik sertifikati, ishlatilgan qurilish materiallari va uskunalarning texnik pasportini taqdim etadi;

-shartnoma shartlariga asosan ob’ektni buyurtmachiga tasdiqlangan loyihaga muvofiq topshiradi;

-pudratchi qurilish davomida smeta hujjatlarida hisobga olinmagan ishlarni aniqlasa, bu to‘g‘rida buyurtmachiga xabar berishi shart;

-barcha ishlarni mazkur shartnomada hamda uning 1-ilovasida belgilangan, ishlarni bajarish jadvalida nazarda tutilgan hajm va muddatlarda, o‘zining kuchlari bilan qurilish qoidalari va me’yorlariga, belgilangan standartlarga amal qilgan holda sifatli bajarish hamda ishni Buyurtmachiga mazkur shartnoma shartlariga muvofiq topshiradi;

-mazkur shartnoma bo‘yicha ob’ektni foydalanishga qabul qilib olish to‘g‘risidagi dalolatnoma imzolangan kundan boshlab bir oy muddatda qurilish maydonini o‘ziga tegishli qurilish mashinalari, transport vositalari, anjomlar, qurilish materiallari, buyumlar vaqtinchalik binolardan bo‘shatadi;

-qurilish maydoni qo‘riqlanishini ta’minlaydi;

-mazkur shartnomada nazarda tutilgan barcha majburiyatlarni o‘z vaqtida va to‘liq hajmda bajarish majburiyatini o‘z zimmasiga oladi.

4.2. Pudratchi mazkur shartnoma bo‘yicha barcha ishlarni sifatli bajarilishi hamda ob’ektning foydalanishga tayyor holda topshirilishi uchun buyurtmachi oldida to‘liq mulkiy javob beradi.

4.3. Ishlar boshlangan paytdan boshlab ular tugallangungacha pudratchi joriy ta’mirlash ishlarini bajarilishini qayd etish daftarini yuritadi. Agar buyurtmachi ishlarning borishi va sifatidan yoki pudratchining qaydlaridan qoniqmasa, u holda ishlarni bajarish daftarida o‘z fikrini bayon qiladi.

4.4. Pudratchi daftarda buyurtmachi tomonidan asosli ravishda ko‘rsatilgan kamchiliklarni belgilangan muddatda bartaraf etish chora-tadbirlarini ko‘rish majburiyatini o‘z zimmasiga oladi.

V. BUYuRTMAChINING MAJBURIYaTLARI

5.1. Mazkur shartnomani bajarish uchun buyurtmachi:

-ishlar bajarilishi ustidan mazkur shartnomada qayd etilgan pudratchi tomonidan qabul qilingan majburiyatlar va boshqa funksiyalarga rioya etilishini nazorat qilish, pudratchidan tugallangan ishlarni, amaldagi qonunchilik xujjatlariga muvofiq ravishda qabul qilib olishni ta’minlash;

-pudratchining barcha murojaatlarini o‘n kun muddatda ko‘rib chiqish va qaror qabul qilish;

-5 kunlik muddat ichida pudratchi tomonidan taqdim qilingan hisob-fakturalarni rasmiylashtirib berishni o‘z zimmasiga oladi. Agarda taqdim qilingan xujjatlarda kamchiliklar aniqlansa ularni ko‘rsatgan holda pudratchiga qaytarib beradi.

VI. IShLARNI BAJARISh MUDDATLARI

6.1. Pudratchi avans (bo‘nak) olgandan kundan boshlab ishlarni bajarishga kirishadi.

6.2. Mazkur shartnoma bo‘yicha joriy ta’mirlash ishlarining muddati bajarish jadvali buyicha amalga oshiriladi.

VII TO‘LOV VA XISOB KITOBLAR

7.1. Buyurtmachi pudratchiga shartnomaning 2-ilovasiga muvofiq bunak(avans) mablag‘i o‘tkazadi.

7.2. Bajarilgan joriy ta’mirlash ishlari belgilangan tartibda rasmiylashtirilgan “Ma’lumotnoma-hisob-faktura”ga asosan moliyalashtiriladi. Bunda joriy moliyalashtirish ajratilgan avans mablag‘ining har oyda amalda bajariladigan ishlar miqdoridan foiz hisobida taqsimlangan holda ushlab qolib, amalga oshiriladi.

VIII. IShLARNI BAJARISh

8.1. Buyurtmachi ob’ektda o‘z vakilini - texnik kuzatuvchini tayinlaydi, u buyurtmachining nomidan bajarilayotgan ishlar sifati ustidan texnik nazoratni amalga oshiradi, shuningdek Pudratchi tomonidan foydalaniladigan materiallar va asbob-uskunalarning shartnoma shartlariga va ish hujjatlariga muvofiqligini tekshiradi.

8.2. Pudratchi ta’mirlash davrida buyurtmachining vakilini (texnik kuzatuvchini) vaqtinchalik yashash joyidan ta’mirlanadigan yo‘l qismigacha borib kelishiga transport, ob’ektda ish joyi bilan ta’minlashni o‘z zimmasiga oladi.

8.3. Pudratchi ob’ektda bajarilgan ishlarning hajmlarini bajarish hujjatlarini, qilingan sarf-xarajatlarni buyurtmachi tomonidan mazkur ob’ekt uchun biriktirilgan texnik kuzatuvchi bilan har oyning 25 kunidan ob’ektning o‘zida ko‘rib chiqadi va to‘liq ma’lumotni buyurtmachiga topshiradi.

8.4. Bajarilgan va moliyalashtirish uchun qabul qilingan ish hajmlarida arifmetik xato va boshqa kamchiliklarga yo‘l qo‘yilganligi aniqlanganda, keyingi oylarda shartnoma amal qilish muddatidan kechikmagan xolda bajarilgan ish hajmlari tegishli o‘zgartirishlar (korrektirovka) kiritilgan holda rasmiylashtiriladi .

8.5. Pudratchi o‘zi tomonidan ta’mirlashda qo‘llaniladigan qurilish materiallari, asbob-uskunalar va butlovchi buyumlar, konstruksiyalar va tizimlar sifati loyiha hujjatlarida ko‘rsatilgan spesifikatsiyalarga, davlat standartlariga, texnik shartlarga muvofiq bo‘lishini hamda ularning sifatini tasdiqlovchi tegishli sertifikatlarga, texnik pasportlarga yoki boshqa hujjatlarga ega bo‘lishini kafolatlaydi.

8.6. Pudratchi ishlarni smeta hujjatlariga va mazkur shartnomaning VI bo‘limida ko‘rsatilgan muddatlar bilan muvofiqlashtirilgan o‘z rejasi va jadvaliga binoan ob’ektda ishlarni bajarishni mustaqil ravishda tashkil etadi.

8.7. Yopilib ketadigan ishlarni ularning har bir turi (bosqichi) bo‘yicha qabul qilib olish ularning keyingi tur (bosqich) ishlari boshlangunga qadar bajarilishiga qarab amalga oshiriladi.

Yopilib ketadigan ishlarni qabul qilib olish natijalari o‘rnatilgan shakl bo‘yicha dalolatnoma bilan rasmiylashtiriladi, unda qabul qilinadigan ishlarning loyiha, normativ-texnik hujjatlar, standartlar talablariga muvofiqlik darajasi aks ettiriladi, shuningdek qabul qilinadigan ishlarga baho va ishlarning keyingi turlarini bajarishga ruxsat beriladi. Dalolatnomaga o‘lchovlar qaydnomasi va laboratoriya sinovlari natijalari ilova qilinadi.

8.8. Pudratchi buyurtmachining qurilish-montaj ishlarini bajarilishini yuritish daftarlariga kiritilgan yozma ruxsatnomasidan keyingina keyingi ishlarni bajarishga kirishadi.

Agar berkitiladigan ishlar Buyurtmachining tasdig‘isiz bajarilgan bo‘lsa yoki u bu haqda xabardor qilinmagan bo‘lsa, yoki kechikib xabardor qilingan bo‘lsa, u holda uning talabi bo‘yicha Pudratchi Buyurtmachining ko‘rsatmasiga muvofiq berkitiladigan ishlarning istalgan qismini o‘z hisobidan ochishga, so‘ngra esa uni tiklashga majburdir.

8.9. Agar buyurtmachi pudratchi va (yoki) uning yordamchi Pudratchilari tomonidan ishlarning sifatsiz bajarilganligini aniqlasa, u holda Pudratchi o‘z kuchlari va mablag‘lari hisobidan ushbu ishlarni ularning zarur sifatini ta’minlash uchun kelishilgan muddatda qayta bajarishga majburdir.

IX. IShLARNI QO‘RIQLASh

9.1. Pudratchi ta’mirlash ishlari boshlanishidan tugallangungacha va joriy ta’mirlash tugallangan ob’ekt buyurtmachi tomonidan qabul qilib olingunga qadar chetlari to‘silgan qurilish maydoni hududida materiallar, asbob-uskunalar, qurilish texnikasi va boshqa mol-mulk zarur darajada qo‘riqlanishini ta’minlaydi.

X. YeNGIB BO‘LMAYDIGAN KUCh (FORS-MAJOR) HOLATLARI

10.1. Agar ushbu shartnoma bo‘yicha majburiyatlar qisman yoki to‘liq bajarilmasligi fors-major holatlari (favqulotda vaziyatlar, favqulotda holat, yuqori turuvchi davlat organlarining qarori va boshqa yengib bo‘lmaydigan kuch, yer tebranishi, suv toshqini, ko‘chki va hokazo) natijasida kelib chiqsa va agar bu holatlar mazkur shartnomaning bajarilishiga bevosita ta’sir etsa, tomonlar bunday qisman yoki to‘liq bajarmaslik uchun javobgarlikdan ozod etiladilar.

Pudratchining mazkur shartnomani bajarish uchun boshqa shartlashuvi sheriklari tomonidan majburiyatlarning buzilishi, majburiyatni bajarish uchun zarur tovarlarning bozorda yo‘qligi, Pudratchida zarur pul mablag‘larining bo‘lmaganligi fors-major holatlariga kirmaydi.

Mazkur shartnoma bo‘yicha majburiyatlarni bajarish muddati yengib bo‘lmaydigan kuch holatlari amal qilgan, shuningdek ushbu holatlar yuzaga keltirgan vaqtga mutanosib ravishda uzaytiriladi.

10.2. Agar fors-major holatlari yoki ularning oqibatlari bir oydan ko‘p vaqtga cho‘zilsa, u holda Pudratchi va Buyurtmachi ishlarni davom ettirish yoki ularni konservatsiya qilish uchun qanday choralar ko‘rilishini muhokama qiladilar.

10.3. Agar tomonlar ikki oy ichida kelisha olmasalar, u holda tomonlarning har biri shartnoma bekor qilinishini talab qilishga haqlidir.

XI. JORIY TA’MIRLASh TUGALLANGAN OB’EKTNI QABUL QILIB OLISh

11.1. Joriy ta’mirlash tugallangan ob’ektni qabul qilib olish shartnomani imzolash sanasida amalda bo‘lgan belgilangan tartibga muvofiq, mazkur shartnomada nazarda tutilgan barcha majburiyatlar tomonlar tarafidan bajarilgandan keyin, shuningdek joriy ta’mirlash tugallangan ob’ektlarni foydalanishga qabul qilib olish shaharsozlik normalari, qoidalari va standartlariga asosan amalga oshiriladi.

Joriy ta’mirlashgan ob’ekt tugallanganligi va u qabul qilib olishga tayyorligi to‘g‘risida pudratchi tashkilotning xabarnomasidan keyin ishchi komissiya tomonidan foydalanishga qabul qilinadi.

11.2. Pudratchi tashkilot ishchikomissiyaga quyidagi xujjatlarni taqdim etadi:

- qurilish-montaj ishlarini amalga oshirishda ishtirok etgan tashkilotlar tomonidan bajarilgan ishlarning turlari va hajmlari hamda mas’ul ijrochilari ko‘rsatilgan holdagi ro‘yxati;

- qabul qilishga taqdim etilgan yo‘lning texnik loyihasi va ishchi chizmalari to‘plami, ijro sxemalari;

- yopilib ketadigan ishlarni qabul qilib olish dalolatnomalari;

- yo‘l-qurilish materiallari va yo‘l to‘shamalarining konstruktiv qatlamlaridan kesiklar (tuproq jinslari) sinovlari jurnallari, muvofiqlik sertifikatlari;

- ishlarni bajarish jurnali;

- vakolat doirasidan kelib chiqqan holda qurilish ishlari sifatini nazorat qilish «Yo‘lqurilishsifatnazoratqilish» davlat inspeksiyasi tomonidan ko‘rsatilgan kamchiliklarni bartaraf kilinganligi tugrisidagi dalolatnomalari.

11.3. Pudratchi joriy ta’mirlash tugallangan ob’ektni qabul qilib olish boshlanishidan 5 kun oldin mazkur shartnomaning V bo‘limiga muvofiq buyurtmachiga buyurtmachi tomonidan belgilangan tarkibda ikki nusxada ijro hujjatlarini beradi. Pudratchi buyurtmachiga ushbu hujjatlar to‘plami amalda bajarilgan ishlarga to‘liq mos kelishini yozma ravishda tasdiqlashi kerak.

11.4. Qabul qilib olingan paytdan boshlab ob’ekt davlat mulkiga aylanadi va o‘rnatilgan tartibda yo‘lning vakolatli organi balansiga o‘tadi.

XII. KAFOLATLAR

12.1. Pudratchi:

barcha ishlar to‘liq hajmda va mazkur shartnoma shartlarida belgilangan muddatlarda bajarilishini;

smeta hujjatlariga, shaharsozlik normalari va qoidalari hamda texnik shartlarga muvofiq barcha ishlarni sifatli bajarishni;

o‘zi tomonidan qurilish uchun qo‘llaniladigan qurilish materiallari, asbob-uskunalar va butlovchi buyumlar, konstruksiya va tizimlar sifatini, ularning loyiha hujjatlarida ko‘rsatilgan sertifikatsiyalarga, davlat standartlariga hamda texnik shartlarga muvofiqligini;

shartnomada belgilangan kafolat muddati mobaynida ob’ektdan foydalanish jarayonida nuqsonlar va chala qilingan ishlar aniqlanganda, o‘z hisobidan bartaraf etishni;

12.2. Ob’ektda bajarilgan ishlarning kafolatli muddati tomonlar joriy ta’mirlash tugallangan ob’ektni qabul qilib olish to‘g‘risidagi dalolatnomani imzolagan kundan boshlab 12 oy etib belgilanadi.

12.3. Agar ob’ektdan foydalanishning kafolatli muddatida aniqlanib, ular bartaraf etilgunga qadar foydalanishni davom ettirish imkonini bermaydigan nuqsonlar aniqlansa, u holda kafolat muddati nuqsonlarni bartaraf etish davriga uzaytiriladi. Nuqsonlar pudratchi tomonidan uning o‘z hisobidan bartaraf etiladi.

Mavjud nuqsonlar va ularni bartaraf etish muddatlari pudratchi va buyurtmachining ikki tomonlama dalolatnomasida qayd etiladi.

Agar pudratchi bajarilgan ishlardagi nuqsonlar va chala ishlarni, jumladan uskunalarning kamchiliklarini dalolatnomada ko‘rsatilgan muddat ichida bartaraf etmasa, O‘zbekiston Respublikasi tamondan kabul kilingan konun va meyoriy xujjatlarga asosan javobgarlikka tortish tugrisida urnatilgan tartibda konunni muxofaza kiluvchi muassasalarga murojat kilish huquqiga ega.

XIII. ShARTNOMANI BEKOR QILISh

13.1. Buyurtmachi:

-shartnoma kuchga kirgandan keyin ishlarning boshlanishi buyurtmachiga bog‘liq bo‘lmagan sabablarga ko‘ra pudratchi tomonidan bir oydan ko‘p vaqtga kechiktirilganda;

ishlarni tugatishning mazkur shartnomada belgilangan muddati Pudratchining aybi bilan bir oydan ortiq muddatga ko‘paygan holda;

-Pudratchi tomonidan shartnoma shartlari shaharsozlik normalari va qoidalari nazarda tutilgan ishlarning sifati pasayishiga olib keladigan darajada buzilganda;

qonun hujjatlariga muvofiq boshqa asoslar bo‘yicha shartnomaning bekor qilinishini talab qilish huquqiga ega.

13.2. Pudratchi:

-ishlarning bajarilishi pudratchiga bog‘liq bo‘lmagan sabablarga ko‘ra Buyurtmachi tomonidan bir oydan ortiq muddatga to‘xtatib qo‘yilganda;

-buyurtmachi tomonidan moliyalashtirish shartlari bajarilmaganda;

-qonun hujjatlariga muvofiq boshqa asoslar bo‘yicha shartnomaning bekor qilinishini talab qilish huquqiga ega.

13.3. Mazkur shartnomani bekor qilishga qaror qilgan tomon ushbu bo‘lim qoidasiga muvofiq ikkinchi tomonga yozma bildirishnoma yuboradi.

13.4. Shartnoma bekor qilingan taqdirda aybdor tomon ikkinchi tomonga yetkazilgan zararni, shu jumladan boy berilgan foydani to‘laydi.

13.5. Shartnomaning bir tomonlama bekor qilinishiga yo‘l qo‘yilmaydi, qonun hujjatlarida yoki mazkur shartnomada nazarda tutilgan hollar bundan mustasno.

XIV. TOMONLARNING MULKIY JAVOBGARLIGI

14.1. Tomonlardan biri shartnoma majburiyatlarini bajarmagan yoki zarur darajada bajarmagan taqdirda aybdor tomon ikkinchi tomonga yetkazilgan zararlarni qoplaydi;

O‘zbekiston Respublikasi Fuqarolik kodeksi, O‘zbekiston Respublikasining 1998 yil 29 avgustdagi "Xo‘jalik yurituvchi sub’ektlar faoliyatining shartnomaviy-huquqiy bazasi to‘g‘risida"gi 670-sonli Qonuni va boshqa qonun hujjatlarida, hamda mazkur shartnomada nazarda tutilgan tartibda javobgarlikka tortiladi.

Joriy ta’mirlash ishlarini olib borayotgan pudratchi tashkilot qonunchilikka va ushbu shartnomaga muvofiq buyurtmachi oldida quyidagi ishlar bo‘yicha mulkiy javobgardir:

-sifatsiz bajarilgan qurilish-montaj ishlari;

-ob’ektni hamda uning bosqichlari va navbatlarini belgilangan muddatda tugallanmaganligi;

-buyurtmachi bilan tuzilgan shartnoma asosida qurilish-montaj ishlari muddatlarini buzilishi;

- joriy ta’mirlash jarayonida yoki oraliq qabul qilishda Pudratchi, mualliflik nazorati va boshqa nazorat organlari tomonidan aniqlangan konstruksiya va ishlardagi yo‘l qo‘yilgan kamchiliklar va nuqsonlarni bartaraf etishni orqaga surish;

shartnomada ko‘zda tutilgan boshqa majburiyatlarni bajarmagani yoki to‘la-qonli bajarmagani.

14.2. Mazkur shartnomaga tegishli ilovalarda ko‘rsatilgan o‘z majburiyatlariga rioya qilmaganligi, o‘z vaqtida moliyalashtirmaganligi va shartnomada belgilangan boshqa majburiyatlarni buzganligi uchun buyurtmachi pudratchiga kechiktirilgan har bir kun uchun majburiyatlarning bajarilmagan qismining 0,1% (foizi) miqdorida penya to‘laydi, bunda penyaning umumiy summasi bajarilmagan ishlar yoki ko‘rsatilmagan xizmatlar qiymatining 20% (foizi)dan oshmasligi lozim.

Penya to‘lanishi Buyurtmachini shartnoma shartlari buzilishi tufayli yetkazilgan zararni qoplashdan ozod qilmaydi.

14.3. Pudratchi tomonidan ob’ektni o‘z vaqtida ishga tushirish bo‘yicha majburiyatlar buzilgan bo‘lsa, pudratchi buyurtmachiga muddati o‘tkazib yuborilgan har bir kun uchun majburiyatlarning bajarilmagan qismining 0,1% (foizi) miqdorida penya to‘laydi, biroq bunda penyaning umumiy summasi bajarilmagan ishlar yoki ko‘rsatilmagan xizmatlar qiymatining 20% (foizi)dan oshmasligi lozim.

Penya to‘lash Pudratchini ishlarni bajarishning yoki xizmatlar ko‘rsatishning kechikishi tufayli yetkazilgan zararlarni qoplashdan ozod qilmaydi.

14.4. Agar bajarilgan ishlar sifati belgilangan standartlarga, shaharsozlik normalari va qoidalari, ish hujjatlariga muvofiq bo‘lmasa, u holda buyurtmachi vakolat doirasidan kelib chiqqan holda «Yo‘lqurilishsifatnazoratqilish» davlat inspeksiyasi xulosasi asosida ob’ektni qabul qilish va uning uchun haq to‘lashdan bosh tortishi, shuningdek Pudratchidan sifati zarur darajada bo‘lmagan ishlar qiymatidan kelib chiqqan holda O‘zbekiston Respublikasi qonunlarda belgilangan miqdorida jarima undirish huquqiga ega. Buyurtmachi tomonidan topilgan nuqsonlar va kamchiliklar o‘z vaqtida bartaraf etilmagani uchun pudratchi O‘zbekiston Respublikasining 1998 yil 29 avgustdagi "Xo‘jalik yurituvchi sub’ektlar faoliyatining shartnomaviy-huquqiy bazasi to‘g‘risida"gi 670-sonli Qonunining 26 moddasiga asosan sifatsiz bajarilgan ishlar qiymatining 20%(foizi) miqdorida jarima to‘laydi.

14.5. Buyurtmachi Pudratchining bajarilgan ishlari hajmidan yoki moliyaviy hisob-kitoblarlardan aniqlangan kamchiliklar natijasida Buyurtmachiga qaytariladigan mablag‘lar va boshqa to‘lovlar bo‘yicha majburiyatlarini o‘z vaqtida bajarmasa, Buyurtmachi ushbu mablag‘larni moliyalashtirish uchun ajratilgan mablag‘lar hisobidan chegirib qolish huquqiga ega.

14.6. Muddat o‘tkazib yuborilganligi yoki majburiyatlarning boshqacha tarzda zarur darajada bajarilmaganligi uchun penya to‘lash tomonlarni ushbu majburiyatlarni bajarishdan ozod qilmaydi.

XV. NIZOLARNI HAL ETISh TARTIBI

15.1. Ushbu pudrat shartnomasi amal qilish davomida yuzaga keladigan tortishuvlar, kelishmovchiliklar, nizolar tomonlar tarafidan o‘zaro muzokara yo‘li bilan hal etiladi.

Muzokara natijasida kelishuvga kelinmagan taqdirda tortishuvlar, kelishmovchiliklar, nizolar Toshkent tumanlararo iqtisodiy sudida e’tiroz tartibiga rioya qilgan holda, ko‘rib chiqiladi. E’tirozlar yozma ravishda taqdim qilinishi kerak va ularni ko‘rib chiqish muddati e’tiroz bildirilgan tomon olganidan keyin 1 (bir) oy muddatni tashkil etadi.

XVI. ALOHIDA ShARTLAR

16.1. Mazkur shartnoma imzolangandan keyin, shartnomaga tegishli bo‘lgan taraflar o‘rtasidagi barcha oldingi yozma va og‘zaki bitimlar, yozishmalar, tomonlarning o‘zaro kelishuvlari o‘z kuchini yo‘qotadi.

16.2. Pudratchi qurilish ob’ektiga yoki uning alohida qismlariga tegishli ish hujjatlarini buyurtmachining yozma ruxsatisiz, yordamchi pudratchilardan tashqari, biron-bir uchinchi tomonga sotish yoki berish huquqiga ega bo‘lmaydi.

16.3. Mazkur shartnomaga barcha o‘zgartirish va qo‘shimchalar, agar ular yozma shaklda rasmiylashtirilgan va tomonlar ularni imzolashgan bo‘lsa, haqiqiy hisoblanadi.

16.4. Buyurtmachi bilan pudratchi o‘rtasidagi mazkur shartnomadan kelib chiqmaydigan yangi majburiyatlar paydo bo‘lishiga olib keladigan har qanday ahdlashuvni tomonlar mazkur shartnomaga qo‘shimchalar, o‘zgartirishlar shaklida yozma ravishda tasdiqlashi kerak.

16.5. Mazkur shartnoma bir xil yuridik kuchga ega bo‘lgan 2 nusxada tuzildi.

16.6. Mazkur shartnoma tomonlar tarafidan imzolanib, O‘zbekiston Respublikasi Moliya vazirligi G‘aznachiligida ro‘yhatga olingan kundan boshlab kuchga kiradi.

16.7. Shartnoma kuchga kirgan kundan boshlab tomonlar o‘z vazifalarini bajarishga kirishadi, shuningdek mazkur shartnoma bo‘yicha huquq va majburiyatlari vujudga keladi.

**VII. KORRUSSIYaGA QARShI TALABLAR.**

17.1. Taraflar shartnoma tuzishda, shartnomaning amal qilish muddatida va ushbu muddat tugaganidan so‘ng, shartnoma bilan bog‘liq korrupsiyaviy harakatlarni sodir qilmaslikka kelishib oladilar.

17.2. Ushbu shartnomaning har bir taraflari bir-biriga nisbatan amaldagi kortupsiyaga qarshi kurash talablari, shu jumladan, bu bilan cheklanib qolmasdan, barcha amaldagi qonun va qoidalarga oid shatlarni va talablarni tadbiq etilishini ifodalaydi va kafolatlaydi.

17.3. Shartnoma bo‘yicha o‘z majburiyatlarini bajarishda tomonlar korrupsiyaga qarshi kurashish bo‘yicha qoidalarga, shu jumladan amaldagi qonunlarga rioya etilishini ta’minlaydi.

ya’ni ular, ularning xodimlari, affillangan shaxslari, benefitsiari va shartnomani amalga oshirishdagi hamkorlari, pudratchilari tomonidan bir-biriga yoki davlat ishtirokidagi tashkilot xodimiga pora berish yoki pora berishda vositachilik qilish, moddiy yoki nomoddiy naf olishdan tiyilishi lozim. Tomonlar ushbu harakatlarning oldini olish bo‘yicha chora-tadbirlar qabul qilinishini kafolatlaydi.

17.4. Agar bir tarafga boshqa tarafning korrupsiyaga qarshi belgilangan majburiyatlarni buzganligi holatlari haqida xabar berilganligi uchun ularga tazyiq o‘tkazilmasligini kafolatlaydi. Korrupsiyaga qarshi kurashish qoidalari buzilishiga yo‘l qo‘yganligi ma’lum bo‘lib qolsa, ikkinchi tarafni bu haqda zudlik bilan xabardor qilishi va ushbu tarafdan oqilona muddat ichida tegishli choralar ko‘rilishini va amalga oshirilgan ishlar yuzasidan unga xabardor qilishini talab qilishi shart.

17.5. Tarafning talabi bo‘yicha ikkinchi taraf tomonidan qoidabuzarliklarni bartaraf qilish bo‘yicha oqilona muddat ichida tegishli choralar ko‘rilmagan yoki ko‘rib chiqish natijalari haqida xabardor qilmagan taqdirda, ushbu taraf shartnomani bir taraflama to‘xtatib berishga, bekor qilishga hamda zararni to‘liq qoplab berishni talab qilishga haqli.

17.6. Shartnomaning amal qilish muddati davomida “Buyurtmachi” (shuningdek, uning xodimlari, direktorlari va boshqa vakillari), “Ish bajaruvchi”ning korrupsiyaga qarshi amaldagi talablariga va O‘zbekiston Respublikasining barcha qonun va qoidalariga qat’iy rioya qiladi.

XVIII. ShARTNOMA AMAL QILISh MUDDATI

18.1. Shartnoma amal qilish muddati: O‘zbekiston Respublikasi Moliya vazirligi G‘aznachiligida ro‘yhatga olingan kundan boshlab 2022 yil 31 dekabrgacha amal qiladi.

18.2. Mazkur shartnomaga quyidagilar ilova qilinadi hamda shartnomaning ajralmas qismi deb hisoblanadi.

1-ilova – Bajarish jadvali,

2-ilova – Moliyalashtirish jadvali.

XVIII. TOMONLARNING BANK REKVIZITLARI VA YuRIDIK MANZILLARI

|  |  |  |  |
| --- | --- | --- | --- |
| BUYuRTMAChI  Piskent tumani Obodonlashtirish boshqarmasi  Toshkent viloyati Piskent tumani Mo‘minobod MFY A.Alaviya ko‘chasi 19 uy  Sh/x: 401722860272507045203110001  INN: 304 943 564 OKED 42110  O‘zbekiston Respublikasi Moliya vazirligi  G‘aznachiligining Amaliyot boshkarmasi  x/r 23 402 000 300 100 001 010  MFO: 00014 INN: 201 122 919  Direktor \_\_\_\_\_\_\_\_\_\_\_\_\_ S.M.Parmonov |  | PUDRATChI |  |
|  |  |
|  |  |
|  |  |
|  |  |

***Huquqshunos:***

2022 yil «\_\_\_\_» \_\_\_\_\_\_\_\_\_\_\_\_\_dagi

-sonli shartnomaga

1 - ilova

**Shartnoma bahosini kelishuvi**

**B A Yo N N O M A S I**

Biz, kuyida imzo chekuvchilar: **Piskent tumani Kultepa MFY Istiqlol ko‘chasini joriy ta’mirlash bo‘yicha** 2022 yil “\_\_\_\_” avgustdagi \_\_\_\_\_\_\_-sonli shartnoma bahosi **QQS bilan** \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) so‘mni tashkil qiladi.

Ushbu bayonnoma Buyurtmachi va Bajaruvchi o‘rtasida o‘zaro hisob–kitoblarni amalga oshirish uchun asos hisoblanadi.

|  |  |  |
| --- | --- | --- |
| **“Buyurtmachi”** |  | **“Bajaruvchi”** |
|  |  |  |
|  |  |  |
|  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | |  |  | 2022 yil "\_\_\_"\_\_\_\_\_\_\_\_\_\_\_\_dagi  \_\_\_\_ -sonli shartnomaga 2 -ilova | | |
|  |  | |  |  |  |  | | |
| Piskent tumani **Kultepa MFY Istiqlol ko`chasini** joriy ta’mirlash bo‘yicha | | | | | | | |
| **BAJARISh VA MOLIYaLAShTIRISh JADVALI** | | | | | | | |
|  |  |  | |  |  | |  | |
|  |  |  | |  |  | |  | |
|  |  |  | |  |  | | mingso‘m | |
| **№** | **Bajariladigan ishlarning nomi** | **Qiymati** | | **Bajarish** | | | **Moliyalashtirish muddati** | |
| **muddati** | **qiymati** | | **2022yil** | |
|  | Avans miqdori |  | |  |  | |  | |
| 1 | Joriy ta’mirlash |  | |  |  | |  | |
|  | **Jami:** |  | |  |  | |  | |
|  |  |  | |  |  | |  | |
|  |  |  | |  |  | |  | |
|  |  |  | |  |  | |  | |
|  |  |  | |  |  | |  | |
|  |  |  | |  |  | |  | |
|  | **Buyurtmachi \_\_\_\_\_\_\_\_\_\_\_\_\_** | | | **Bajaruvchi \_\_\_\_\_\_\_\_\_\_\_\_\_** | | | |
|  |  | |  |  |  |  | | |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  | | |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |